સિંહ યુગલ જ્યારે સંવનનમાં વ્યસ્ત હોય ત્યારે તેને કોઇ ખલેલ પહોંચાડે તો તેનું આવી બન્યુ જ સમજવું. પછી તે માણસ હોય કે અન્ય કોઇ પ્રાણી હોય કે ખુદ તેની પ્રજાતીનો જીવ કેમ ન હોય. આવી જ એક ઘટનામાં ગીર પૂર્વની દલખાણીયા રેંજમાં સેમરડીના જંગલ વિસ્તારમાં સિંહ યુગલ સંવનન કરતુ હતું ત્યારે પાંચ માસનો સિંહબાળ તેમાં અવરોધરૂપ બનતા ડાલા મથ્થા સાવજે ચપટી વગાડતા જ તેના રામ રમાડી દીધા હતાં. સિંહબાળનો મૃતદેહ મળી આવતા વન વિભાગનો સ્ટાફ તુરંત ઘટનાસ્થળે દોડી ગયો હતો.